**PATVIRTINTA**

 **Pandėlio universalaus daugiafunkcio centro**

 **direktoriaus 2017 m. rugpjūčio 31d. į sakymu Nr. 21**

ROKIŠKIO R. PANDĖLIO UNIVERSALAUS DAUGIAFUNKCIO CENTRO TĖVŲ (GLOBĖJŲ, RŪPINTOJŲ) INFORMAVIMO IR ŠVIETIMO TVARKOS APRAŠAS

I. BENDROSIOS NUOSTATOS

1. Tėvų (globėjų/rūpintojų) informavimo ir švietimo tvarkos aprašas (toliau - Tvarka) reglamentuoja Rokiškio r. Pandėlio universalaus daugiafunkcio centro (toliau Centras) mokinių tėvų (globėjų/rūpintojų) informavimo ir švietimo tikslą, uždavinius, bendrus reikalavimus, formas, būdus ir organizavimą.

2. Aprašas parengtas vadovaujantis Lietuvos Respublikos švietimo įstatymu, Centro darbo tvarkos taisyklėmis, vidaus tvarkų aprašais ir kitais galiojančiais dokumentais.

3. Centro mokinių tėvų (globėjų/rūpintojų) informavimo ir švietimo tikslas: užtikrinti Centro ir mokinių tėvų (globėjų/rūpintojų) bendravimą ir bendradarbiavimą ugdymo proceso organizavimo, vaikų ugdymo (si) poreikių, pasiekimų, pažangos, Centro lankymo ir elgesio klausimais.

4. Uždaviniai:

4.1. kurti tėvų informavimo sistemą;

4.2. įtraukti tėvus į Centre vykdomas veiklas;

4.3 vykdyti tėvų pedagoginį ir psichologinį švietimą.

II. MOKINIŲ TĖVAMS (GLOBĖJAMS/RŪPINTOJAMS) TEIKIAMA INFORMACIJA

5. Tėvams (globėjams, rūpintojams) teikiama informacija apie:

5.1. Lietuvos Respublikos Vyriausybės, Švietimo ir mokslo ministerijos, savivaldybės įgyvendinamą švietimo politiką;

5.2. Centro vidaus tvarkas, neformaliojo švietimo programas, mokymo formas, teikiamas paslaugas;

5.3. Centro ugdymo planus, ugdymo turinį, vertinimo sistemą;

5.4. mokinio būklę, ugdymo ir ugdymosi poreikius, pažangą, Centro lankymą ir elgesį.

III. TĖVŲ INFORMAVIMO IR ŠVIETIMO VYKDYMAS

6. Pirminę informaciją apie ugdymo ir ugdymo pažangą, poreikius, Centro lankymą ir elgesį tėvams pateikia mokinys, vykdydamas savo įsipareigojimus, nurodytus mokymo sutartyje.

 7. Informaciją apie vaiko ugdymą (ugdymo planą, ugdymo turinį, tvarkaraštį, ugdymosi rezultatus) tėvams suteikia neformaliojo vaikų švietimo meninės studijos mokytojai, ikimokyklinio/priešmokyklinio ugdymo mokytojai.

8. Neformaliojo vaikų švietimo meninės studijos mokytojai, ikimokyklinio/priešmokyklinio ugdymo mokytojai praneša tėvams (globėjams, rūpintojams) konsultacijų laiką, kada tėvai gali lankytis Centre ir aptarti juos dominančius klausimus dėl mokinio/vaiko ugdymo.

9. Neformaliojo vaikų švietimo meninės studijos mokytojai, ikimokyklinio/priešmokyklinio ugdymo mokytojai gali informuoti tėvus apie ugdymosi pasiekimus, lankomumą, elgesį, ugdymosi poreikius, kitus su ugdymo procesu ir konkrečiu mokiniu susijusius įvykius telefonu, elektroniniu paštu, individualaus susitikimo metu ne rečiau kaip kartą per mėnesį.

10. Apie pakitusią mokinio būklę (pakitusį elgesį, sveikatos pablogėjimą, netipišką įvykį) neformaliojo vaikų švietimo meninės studijos mokytojai, ikimokyklinio/priešmokyklinio ugdymo mokytojai nedelsdamas informuoja tėvus (globėjus, rūpintojus). Atskirais atvejais apie mokinio būklę tėvus (globėjus) informuoja Centro administracija.

11. Mokinio/vaiko tėvai (globėjai, rūpintojai) gali būti kviečiami į Centrą individualiai aptarti su meninės studijos mokytoju, ikimokyklinio/priešmokyklinio ugdymo mokytoju ar administracija mokinio situaciją, ugdymo (si) poreikius, pažangą, sunkumus ir kt.

12. Esant išskirtinėms situacijoms, reikalaujančioms operatyvaus įsikišimo, bet kuris Centro administracijos atstovas ar kitas darbuotojas gali informuoti tėvus (globėjus, rūpintojus) apie susidariusią situaciją.

13. Nutarimai, kuriuos priima Centro taryba, direktorius – dėl nuobaudų, įspėjimų dėl galimo pašalinimo, Mokymosi sutarties vienašalio nutraukimo - teikiama raštu, siunčiant registruotą laišką.

14. Kitos tėvų informavimo ir švietimo formos:

14.1. interneto svetainė <http://pandelioudc.lm.lt>

14.2. tėvų visuotiniai susirinkimai (2 kartus per metus);

14.3.ikimokyklinio/priešmokyklinio ugdymo grupių vaikų ir meninių studijų mokinių tėvų susirinkimai (ne rečiau kaip 2 kartus per metus);

14.4. Centro atvirų durų dienos- atviros meninių studijų pamokos- koncertai;

14.5 straipsniai spaudoje;

14.6. stendai;

14.7. tėvai įtraukiami į Centro savivaldą. Trys tėvų atstovai yra Centro tarybos nariai.

14.8. paskaitos tėvams pedagogikos, psichologijos, nusikalstamumo, psichoaktyvių medžiagų vartojimo prevencijos ir kitais klausimais;

14.9. tėvų dalyvavimas Centro vykdomuose tarptautiniuose ir vidaus projektuose.

14.10. tėvai kviečiami į Centre organizuojamus renginius, šventes, ekskursijas, ir išvykas, neformaliojo baigimo pažymėjimų teikimo šventes, mokinių kūrybos parodas;

14.11. kiti būdai.

IV. BAIGIAMOSIOS NUOSTATOS

15. Siekiant užtikrinti Centro mokinių tėvų (globėjų, rūpintojų) informavimą ir švietimą, mokinių tėvai (globėjai/rūpintojai) turi nuolat domėtis vaiko ugdymo(-si) rezultatais ir bendradarbiauti su ikimokyklinio/priešmokyklinio ugdymo grupės auklėtojais, meninių studijų mokytojais.

19. Pageidavimus, pasiūlymus dėl mokinių tėvų (globėjų/rūpintojų) informavimo ir švietimo mokinių tėvai (globėjai/rūpintojai) žodžiu ar raštu gali pareikšti Centro direktoriui, direktoriaus pavaduotojams ugdymui, ikimokyklinio/priešmokyklinio ugdymo grupės auklėtojoms, meninių studijų mokytojams, aptarti Centro taryboje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_